cyanic-selkie/wikianc huggingface dataset:
Κυδωνόπαστο
Στη Γαλλία και συγκεκριμένα στη Προβηγκία το κυδωνόπαστο είναι ένα από τα πιο δημοφιλή χριστουγεννιάτικα κεράσματα.
Στην Ουγγαρία το κυδωνόπαστο αρωματίζεται με χυμό λεμονιού, κανέλα και γαρύφαλλο και διακοσμείται με καρύδια.
Είναι γνωστό σε όλον το κόσμο, από το Πακιστάν μέχρι τη Λατινική Αμερική.
Εξωτερικοί σύνδεσμοι
Κατηγορία:Γλυκά Κατηγορία:Γαλλική κουζίνα Κατηγορία:Σερβική κουζίνα Κατηγορία:Ισπανική κουζίνα Κατηγορία:Κουζίνα του Νέου Μεξικού
Αλογονήσι Λήμνου
Η νησίδα Αλογονήσι ή Αλόγα ή Άλογο βρίσκεται στον κόλπο του Μούδρου στην Λήμνο, δυτικά του ομώνυμου οικισμού και βορειοδυτικά από το ακρωτήριο Σαγράδα. Η γεωγραφική θέση της καθορίζει τις δύο από τις τρεις εισόδους (στόμια) του λιμανιού του Μούδρου, το μεσαίο και το δυτικό, προς τον Μαύρο Βράχο και την ακτή αντίστοιχα. Στα βόρεια της νησίδας είναι το ακρωτήριο Πούντα (όπου βρίσκεται το αρχαίο νεκροταφείο της Λήμνου) και βορειοδυτικά η παραλία Αγία Βαρβάρα. Έχει χαρακτηριστεί περιοχή "Ιδιαίτερου Φυσικού Κάλλους" και χρήζει ειδικής προστασίας.
Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης) και αναφέρεται ως ξεχωριστός οικισμός από το 2001 να απογράφεται στο τότε Τοπικό Διαμέρισμα Πεδινού του τότε δήμου Νέας Κούταλης. Είναι ακατοίκητη και έχει έκταση 0,286 τ.χλμ.
Παραπομπές
Κατηγορία:Βραχονησίδες της Λήμνου
Λυνάκ
Το Λυνάκ (γαλλικά και οξιτανικά: Lunac ) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Λυνακουά (γαλλικά: Lunacois).
Εξωτερικοί σύνδεσμοι
Κατηγορία:Κοινότητες του Αβερόν
Εθνική Ρουμανίας (καλαθοσφαίριση ανδρών)
Η εθνική ομάδα καλαθοσφαίρισης ανδρών Ρουμανίας εκπροσωπεί τη Ρουμανία στις διεθνείς καλαθοσφαιρικές διοργανώσεις. Η ομάδα διοικείται από τη Ρουμανική Ομοσπονδία Καλαθοσφαίρισης (ΡΟΚ).
Η Ρουμανία έχει προκριθεί στο Ευρωμπάσκετ 18 φορές στην ιστορία της. Οι καλύτερες συμμετοχές της στη διοργάνωση πραγματοποιήθηκαν το 1957 και το 1967 αντίστοιχα, όπου τερμάτισε στην πέμπτη θέση. Η εθνική ομάδα έχει εμφανιστεί επίσης μία φορά στους Ολυμπιακούς Αγώνες, το 1952. Ωστόσο, η Ρουμανία δεν έχει ακόμη προκριθεί σε Παγκόσμιο Κύπελλο.
Ευρωμπάσκετ 1935
Στο πρώτο Ευρωμπάσκετ στη Γενεύη, η Ρουμανία τερμάτισε στην τελευταία θέση στην τότε διοργάνωση των δέκα ομάδων, όπου έχασε και τους τρεις αγώνες της, 42-9 από την Ελβετία, 66-23 από τη Γαλλία και 24-17 από την Ουγγαρία.
Ευρωμπάσκετ 1947
Η Ρουμανία επέστρεψε σε Ευρωμπάσκετ δώδεκα χρόνια αργότερα στην Πράγα, για το Ευρωμπάσκετ 1947. Η Ρουμανία τερμάτισε με ρεκόρ 1-2 στον προκαταρκτικό γύρο, που την απέκλεισε από τη διεκδίκηση του τίτλου, αλλά έκανε την πρώτη της νίκη στο Ευρωμπάσκετ κόντρα στην Ολλανδία. Η Ρουμανία πρόσθεσε ακόμη δύο στους αγώνες κατάταξης, καθώς νίκησε την Αυστρία και την Αλβανία. Αυτό την έβαλε σε αγώνα κατάταξης με την Ιταλία για την 9η και τη 10η θέση, τον οποίο η Ρουμανία έχασε με 55-39. Η εθνική ομάδα κατέλαβε έτσι και πάλι τη δέκατη θέση, αλλά αυτή τη φορά είχε ξεπεράσει τέσσερις ομάδες για να το κάνει, λόγω της επέκτασης των ομάδων της διοργάνωσης σε 14.
Ευρωμπάσκετ 1951
Η Ρουμανία συμμετείχε στο Ευρωμπάσκετ 1951 στο Παρίσι, αλλά αποχώρησε πριν να παίξει κάποιο παιχνίδι, οπότε τα επίσημα στατιστικά αρχεία τους έδωσαν τρεις προκαταρκτικές ήττες, κάθε μία με σκορ 2-0.
Θερινοί Ολυμπιακοί Αγώνες 1952
Η Ρουμανία κατάφερε να προκριθεί στους Θερινούς Ολυμπιακούς Αγώνες του 1952 στο Ελσίνκι, όπου τερμάτισε στην 23η θέση. Ήταν η πρώτη και μοναδική φορά που προκρίθηκε στο Ολυμπιακό τουρνουά καλαθοσφαίρισης.
Ευρωμπάσκετ 1953
Το Ευρωμπάσκετ 1953 στη Μόσχα ήταν η επόμενη ευρωπαϊκή διοργάνωση στην οποία συμμετείχε ουσιαστικά η Ρουμανία. Τερμάτισε στην 3η θέση του προκριματικού γύρου με ρεκόρ 1-2 και προκρίθηκε στους γύρους κατάταξης. Κέρδισε τα 3 από τα 4 παιχνίδια της εκεί, τερματίζοντας σε τριπλή ισοβαθμία για την πρώτη θέση του ομίλου, όπου όμως μειονέκτησε στα κριτήρια και υποβιβάστηκε στα ημιτελικά της 13ης-16ης θέσης. Κερδίζοντας αυτό το παιχνίδι και το επόμενο, η Ρουμανία τερμάτισε στην 13η θέση από τις 17 ομάδες της διοργάνωσης.
Ευρωμπάσκετ 1955
Η Ρουμανία ήταν πολύ πιο επιτυχημένη δύο χρόνια αργότερα, στο Ευρωμπάσκετ 1955 στη Βουδαπέστη. Μια προκαταρκτική ήττα από τη παγκόσμια δύναμη Σοβιετική Ένωση είχε μικρή σημασία, καθώς η εθνική ομάδα κέρδισε τους άλλους τρεις προκριματικούς αγώνες της με τη Σουηδία, την Ελβετία και το Λουξεμβούργο για να κατακτήσει τη δεύτερη θέση στον όμιλο πίσω από τους Σοβιετικούς και να προκριθεί στον τελικό γύρο. Εκεί, κέρδισε αγώνες εναντίον της Πολωνίας και της Γιουγκοσλαβίας, ενώ στον τελευταίο της αγώνα, ηττήθηκε 71-60 από την οικοδέσποινα Ουγγαρία, με αποτέλεσμα η τελευταία να εξασφαλίσει το χρυσό μετάλλιο της διοργάνωσης. Εν τέλει, η Ρουμανία κατάφερε να ολοκληρώσει με ρεκόρ 2-5 στον τελικό γύρο και να καταλάβει την 7η θέση στη διοργάνωση των 18 ομάδων.
Ευρωμπάσκετ 1957
Η Ρουμανία ήταν μόλις ένα πόντο μακριά από το να τερματίσει στην πρώτη θέση του προκαταρκτικού ομίλου στο Ευρωμπάσκετ 1957 στη Σόφια, χάνοντας από την Ουγγαρία σε κλειστό παιχνίδι. Κέρδισε τους άλλους δύο αντιπάλους της, το Βέλγιο και τη Φινλανδία, για να τερματίσει στη δεύτερη θέση και να προκριθεί στον τελικό γύρο. Εκεί, αντιμετώπισε ξανά την Ουγγαρία, αλλά το παιχνίδι δεν ήταν τόσο κλειστό και η Ουγγαρία κέρδισε με 76-61. Η εθνική ομάδα έχασε επίσης από τους άλλους τρεις νικητές ομίλων, για να τερματίσει με ρεκόρ 3-4 και να ολοκληρώσει τη διοργάνωση στην 5η θέση.
Μεταγενέστερα χρόνια
Η ομάδα επανέλαβε την πιο επιτυχημένη εκστρατεία της στο Ευρωμπάσκετ 1967 όταν τερμάτισε ξανά 5η. Τα επόμενα χρόνια, η ομάδα είχε κάποιες επιτυχημένες εμφανίσεις, αλλά μετά το 1987, έλειψε εντελώς από τις κορυφαίες διοργανώσεις της Ευρώπης. Πιο ενδεικτικά, στην τελευταία της εμφάνιση όλα αυτά τα 30 χρόνια, στο Ευρωμπάσκετ 1987 στην Αθήνα, η Ρουμανία ξεκίνησε με ήττα 109-77 από την οικοδέσποινα και μετέπειτα πρωταθλήτρια Ελλάδα. Ακολούθησαν ήττες 116-98 από την Ισπανία, 121-74 από την Σοβιετική Ένωση, 95-83 από τη Γαλλία και 120-78 από τη Γιουγκοσλαβία, για να τερματίσει τελευταία στον όμιλο, με 5 ήττες σε ισάριθμα παιχνίδια. Στους αγώνες κατάταξης, η Ρουμανία ηττήθηκε 88-87 από την Ολλανδία και 97-87 από το Ισραήλ, με αποτέλεσμα να τερματίσει 12η, ανάμεσα σε 12 ομάδες. Μετά από 30 χρόνια απουσίας, η Ρουμανία επέστρεψε στο Ευρωμπάσκετ 2017 όταν η χώρα απέκτησε δικαιώματα φιλοξενίας μαζί με τη Φινλανδία, το Ισραήλ και την Τουρκία. Ωστόσο, η εθνική ομάδα ολοκλήρωσε τη συμμετοχή της με πέντε ήττες σε πέντε παιχνίδια, 68–83 από Τσεχία, 58-74 από Κροατία, 50-91 από Ισπανία, 71-80 από Ουγγαρία και 69-86 από Μαυροβούνιο αντίστοιχα.
Προκριματικά Ευρωμπάσκετ 2022
Αφού νίκησε τόσο τη Σλοβακία και όσο και την Κύπρο, η Ρουμανία προχώρησε στον τελικό προκριματικό γύρο, όπου τελικά δεν κατάφερε να προκριθεί δεύτερη φορά από προκριματικά Ευρωμπάσκετ από το 1987.
Βίντεο
Ρουμανια καλαθοσφαιριση ανδρων
Δαυίδ Κομνηνός
Ο Δαυίδ Κομνηνός (1184 - 13 Δεκεμβρίου 1212 ), υιός του Μανουήλ Κομνηνού και της Ρουσουδάν των Βαγρατιδών, υπήρξε από τους ιδρυτές της Αυτοκρατορίας της Τραπεζούντας και συναυτοκράτορας μαζί με τον αδελφό του Αλέξιο Α΄ μέχρι το 1212, οπότε έχασε τη ζωή του κατά τη διάρκεια ένοπλων συγκρούσεων με τους Σελτζούκους Τούρκους. Χρημάτισε διοικητής Θεσσαλονίκης όμως εγκατέλειψε τους κατοίκους και οι Νορμανδοί κατέσφαξαν χιλιάδες Θεσσαλονικείς και άλωσαν την πόλη (1185).
Άλωση της Θεσσαλονίκης
Το 1185, οι Νορμανδοί επιδρομείς κατέλαβαν το Δυρράχιο και εν συνεχεία τη Θεσσαλονίκη, γεγονός, που έμεινε ως ορόσημο για την ιστορία της πόλης. Στην πολιορκία, η οποία άρχισε στις 15 Αυγούστου του 1185, οι Νορμανδοί χρησιμοποίησαν 200 πλοία και 80.000 άνδρες, αποκλείοντας την πόλη από ξηρά και θάλασσα. Ο ανεφοδιασμός της πόλης δεν ήταν επαρκής και ο διοικητής της Δαυίδ Κομνηνός δεν ήταν ικανός να οργανώσει κατάλληλα την άμυνα· εγκατέλειψε τους αμυνόμενους και οι ενισχύσεις από την Κωνσταντινούπολη έφτασαν πολύ αργά. Έτσι οι Νορμανδοί μέσα σε λίγες ημέρες, αφού έχασαν 3.000 στρατιώτες, στις 24 Αυγούστου 1185 κατέλαβαν τη Θεσσαλονίκη, παρά την ηρωική άμυνα των κατοίκων, και τη λεηλάτησαν, θανατώνοντας 7.000 από τους κατοίκους της.
Πηγές
Κατηγορία:Αυτοκράτορες της Τραπεζούντας Κατηγορία:Βυζαντινοί του 12ου αιώνα Κατηγορία:Βυζαντινοί του 13ου αιώνα
Ερμής Αραδίππου
Ο Ερμής Αραδίππου είναι κυπριακή ποδοσφαιρική ομάδα από την Αραδίππου, της επαρχίας Λάρνακας. Ιδρύθηκε το 1958. Η ομάδα μετράει 13 συμμετοχές στην Α΄ κατηγορία, το ανώτατο ποδοσφαιρικό πρωτάθλημα της Κύπρου, μία παρουσία σε τελικό Κυπέλλου Κύπρου, μία ευρωπαϊκή συμμετοχή και μία κατάκτηση του Super Cup.
Ίδρυση
Το 1955 η αγγλική αποικιοκρατία στην Κύπρο αποφάσισε να κηρύξει παράνομη την Ανορθωτική Οργάνωση Νεολαίας (ΑΟΝ). Τρία χρόνια αργότερα, στις 10 Φεβρουαρίου 1958, τα άτομα που ήταν επικεφαλής της ΑΟΝ και ενδιαφέρονταν για το ποδόσφαιρο και την υγιή απασχόληση της νεολαίας, αποφάσισαν να ιδρύσουν τον Αθλητικό Μορφωτικό Σύλλογο Ερμή Αραδίππου. Πρώτος πρόεδρος του συλλόγου ανακηρύχτηκε ο Μιχάλης Κοκκινόφτας.
Γήπεδο
Φυσική έδρα του Ερμή είναι το Δημοτικό Στάδιο Αραδίππου. Ωστόσο, τα τελευταία χρόνια, από την περίοδο 2009-2010, όταν συμμετέχει στην Α΄ κατηγορία, χρησιμοποιεί διαφορετικές έδρες γιατί το Δημοτικό Στάδιο Αραδίππου δεν πληροί τα κριτήρια για διεξαγωγή αγώνων Α΄ κατηγορίας. Τις περιόδους 2009-10 και 2014-15 χρησιμοποίησε το Στάδιο Εθνικού Άχνας, τις περιόδοους 2010-11, 2011-12, 2013-14, 2015-16 και στα τέλη της περιόδου 2014-15 το Στάδιο Αμμόχωστος Επιστροφή και την περίοδο 2015-16 το Στάδιο Αντώνης Παπαδόπουλος.
Πρώτα χρόνια
Αρχικά ο Ερμής έγινε μέλος της Επαρχιακής Ποδοσφαιρικής Ένωσης Λάρνακας. Την περίοδο 1966-67 εντάχθηκε στην Ποδοσφαιρική Ομοσπονδία Επαρχίας Λευκωσίας, όντας μια από τις δυνατές ομάδες της ομοσπονδίας. Παράλληλα, ο Ερμής προέβαινε και σε διάφορες μορφωτικές και πολιτιστικές δραστηριότητες.
Ένταξη στην ΚΟΠ
Ο Ερμής προσπάθησε να ενταχθεί στις τάξεις της Κυπριακής Ομοσπονδίας Ποδοσφαίρου (ΚΟΠ). Ο τότε κανονισμός της ΚΟΠ επέτρεπε σε ένα σωματείο να γίνει μέλος της αν ο πληθυσμός της κοινότητας στην οποία έδρευε ήταν πάνω από 3 χιλιάδες. Μαζί με τον Ερμή, αίτημα για ένταξη στην ΚΟΠ υπέβαλε και η άλλη ομάδα της κοινότητας της Αραδίππου, η Ομόνοια Αραδίππου. Η ΚΟΠ έκανε δεκτή την αίτηση της Ομόνοιας, η οποία υποστηρίχτηκε και από άλλα μέλη της ομοσπονδίας, αλλά απέρριψε την αίτηση του Ερμή. Έτσι, το 1970 η τότε διοίκηση του συλλόγου, με δική της πρωτοβουλία, πραγματοποίησε καταγραφή του πληθυσμού στην Αραδίππου, με τα αποτελέσματα να ενισχύουν το αίτημα της ομάδας για ένταξη στην ΚΟΠ. Τελικά, γίνεται μέλος της ομοσπονδίας την περίοδο 1972-73 και εντάσσεται στη Γ΄ κατηγορία.
Περίοδος 1972-1979
Στην πρώτη του συμμετοχή στη Γ΄ κατηγορία, την περίοδο 1972-73, ο Ερμής τερματίζει στην ένατη θέση και παραμένει στην κατηγορία. Την περίοδο 1972-73 τερματίζει στη δεύτερη θέση. Την περίοδο 1975-76 κατακτά το πρωτάθλημα και προβιβάζεται στη Β΄ κατηγορία. Τις επόμενες τρεις περιόδους τερματίζει στις πρώτες θέσεις του πρωταθλήματος Β΄ κατηγορίας. 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Ερμής συμμετείχε στον Β΄ όμιλο.
Δεκαετία 1980-1989
Την περίοδο 1982-83 ο Ερμής κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία του στην Α΄ κατηγορία. Στο πρωτάθλημα Α΄ κατηγορίας 1983-84 τερμάτισε στη 14η και τελευταία θέση και υποβιβάστηκε στη Β΄ κατηγορία. Την περίοδο αυτή, ο ποδοσφαιριστής του Ερμή, Λένος Κίττος (μαζί με τον Σιλβέστερ Βέρνον του Πεζοπορικού), αναδείχθηκε πρώτος σκόρερ του πρωταθλήματος.
Κατέκτησε εκ νέου το πρωτάθλημα στη Β΄ κατηγορία την περίοδο 1984-85 και επέστρεψε στην ανώτατη κατηγορία. Στη δεύτερη συμμετοχή του, την περίοδο 1985-86, τερμάτισε και πάλι στην τελευταία θέση, χωρίς μάλιστα να πετύχει κάποια νίκη. Ωστόσο, παρέμεινε στην κατηγορία αφού η Κυπριακή Ομοσπονδία Ποδοσφαίρου αποφάσισε να μην ισχύσει διαβάθμιση, λόγω του προβλήματος που δημιουργήθηκε με την παράτυπη μετεγγραφή ποδοσφαιριστή από τον Πανιώνιο στον Απόλλωνα Λεμεσού, με αποτέλεσμα πολλές ομάδες να υποβάλουν ένσταση κατά του κύρους του αγώνα με την ομάδα της Λεμεσού. Την περίοδο 1986-87, ο Ερμής τερμάτισε και πάλι στην τελευταία θέση και υποβιβάστηκε εκ νέου.
Την περίοδο 1988-89 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία.
Δεκαετία 1990-1999
Την περίοδο 1989-99 τερμάτισε στη δεύτερη θέση του πρωταθλήματος Γ΄ κατηγορία και προβιβάστηκε στη Β΄ κατηγορία. Την περίοδο 1990-91 τερμάτισε στη δωδέκατη θέση του πρωταθλήματος Β΄ κατηγορίας. Έδωσε αγώνες μπαράζ με την τρίτη ομάδα του πρωταθλήματος Γ΄ Κατηγορίας 1990-91, Απόλλων Λυμπιών. Στο πρώτο παιχνίδι, ο γηπεδούχος Ερμής ηττήθηκε με 0-1. Στην έδρα του Απόλλωνα το τελικό αποτέλεσμα ήταν 1-1. Έτσι, ο Ερμής υποβιβάστηκε στη Γ΄ κατηγορία και ο Απόλλων προβιβάστηκε στην Β΄ κατηγορία.
Την περίοδο 1992-93 τερμάτισε στη δεύτερη θέση του πρωταθλήματος Γ΄ κατηγορίας και προβιβάστηκε στη Β΄ κατηγορία. Την περίοδο 1993-94 τερμάτισε στην ενδέκατη θέση και υποβιβάστηκε και πάλι στη Γ΄ κατηγορία. Την περίοδο 1995-96 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Τις επόμενες τρεις περιόδους τερμάτιζε στις ψηλές θέσεις του βαθμολογικού πίνακα της Β΄ κατηγορίας.
Δεκαετία 2000-2009
Την περίοδο 2000-01 ο Ερμής κατέκτησε την 3η θέση στο πρωτάθλημα Β΄ κατηγορίας, κερδίζοντας παράλληλα το εισιτήριο για την Α΄ κατηγορία. Την επόμενη περίοδο, για ακόμη μια φορά τερμάτισε στην τελευταία θέση του πρωταθλήματος της ανώτατης κατηγορίας και υποβιβάστηκε. Την περίοδο 2002-03 τερμάτισε στην 7η θέση και την περίοδο 2003-04 στην 8η θέση του πρωταθλήματος Β΄ κατηγορίας. Την περίοδο 2004-05 τερμάτισε στην 13η θέση και υποβιβάστηκε στην Γ΄ κατηγορία. Την περίοδο 2005-06 τερμάτισε στην 9η θέση και παρέμεινε στην Γ΄ κατηγορία. Ωστόσο, την επόμενη περίοδο κατέκτησε το πρωτάθλημα και επέστρεψε στη Β΄ κατηγορία. Την περίοδο 2007-08 κατέκτησε την 5η θέση του πρωταθλήματος. Την περίοδο 2008-09 κατέκτησε το πρωτάθλημα και κέρδισε το δικαίωμα συμμετοχής στην Α΄ κατηγορία.
Δεκαετία 2010-2019
Την περίοδο 2009-10 κατέλαβε την 9η θέση και εξασφάλισε άνετα την παραμονή του στην Α΄ κατηγορία και για την επόμενη περίοδο. Την περίοδο αυτή, ο ποδοσφαίριστής του Ερμή, Ζοεάνο Πίντο Τσάβες (μαζί με τον Ζοσέ Σεμέδο του ΑΠΟΠ Κινύρα), αναδείχθηκε πρώτος σκόρερ του πρωταθλήματος.
Περίοδος 2013-14
Προπονητής της ομάδας την περίοδο αυτή ήταν ο Νίκος Παναγιώτου.
Ευρωπαϊκή συμμετοχή
Την περίοδο 2013-14 ο Ερμής, τερματίζοντας στην 4η θέση, εξασφάλισε συμμετοχή στον τρίτο προκριματικό του ΟΥΕΦΑ Γιουρόπα Λιγκ 2014-2015. Ήταν η πρώτη και μοναδική συμμετοχή της ομάδας της Αραδίππου στα ευρωπαϊκά σαλόνια. Αντίπαλος του Ερμή ήταν η ελβετική Γιανγκ Μπόις Βέρνης. Ο πρώτος αγώνας έγινε στις 31 Ιουλίου 2014 στη Βέρνη, με την ελβετική ομάδα να κερδίζει με 1-0. Το μοναδικό τέρμα της αναμέτρησης σημείωσε ο Νουζόλο στο 58ο λεπτό. Ο επαναληπτικός πραγματοποιήθηκε στις 7 Αυγούστου 2014 στο Στάδιο Αντώνης Παπαδόπουλος μπροστά από περίπου 1000 φίλους της ομάδας της Αραδίππου. Οι "φτεροπόδαροι" έψαχναν ένα γκολ για να μπορέσουν να μπουν στο παιχνίδι της πρόκρισης όμως δεν τα κατάφεραν παρά τη μεγάλη τους προσπάθεια. Οι Ελβετοί επικράτησαν 2-0 με γκολ των Στέφεν (36΄) και Φρέι (66΄) με αποτέλεσμα να αποκλειστούν από τη συνέχεια του Γιουρόπα Λιγκ.
Κατάκτηση Super Cup
Στην έναρξη της περιόδου 2014-15, επειδή ο ΑΠΟΕΛ κέρδισε πρωτάθλημα και κύπελλο την περίοδο 2013-14, ο Ερμής, ως φιναλίστ του κυπέλλου, αντιμετώπισε την ομάδα αυτή στον αγώνα για το Super Cup 2014. Ο αγώνας έγινε στις 13 Αυγούστου 2014, στο στάδιο Αντώνης Παπαδόπουλος, με τον Ερμή να κερδίζει με 2-1 και να κατακτά το τρόπαιο. Τα γκολ που έδωσαν την ασπίδα στον Ερμή σημείωσαν ο Τζόνατας στο 1ο λεπτό και ο Γιάννης Ταραλίδης στις καθυστερήσεις της αναμέτρησης.
Η αποχώρηση Λούκα Φανιέρου
Τον Απρίλιο του 2022 ο Λούκας Φανιέρος Χαραλάμπους μετά από πολλά χρόνια στην προεδρία του Ερμή αποφάσισε να αποχωρήσει από την ομάδα της Αραδίππου. Μαζί του ο Ερμής γνώρισε τις μεγαλύτερες επιτυχίες στην ιστορία του και τον κράτησε στην Α΄ Κατηγορία για πολλά χρόνια. "Όλα έχουν ένα τέλος. Δεν είναι θέμα απογοήτευσης, μεγαλώνουν τα παιδιά μου και έχω άλλα πράγματα να κάνω. Πολεμούσα για μία ομάδα που στόχος της ήταν να παίζει στην Α΄ Κατηγορία", ανέφερε σε δηλώσεις του λίγο μετά την αποχώρηση του. Μεγαλύτερες του επιτυχίες ο τελικός κυπέλλου, η συμμετοχή στα ευρωπαϊκά σαλόνια και η κατάκτηση του Σούπερ Καπ. Νέος πρόεδρος ανέλαβε ο νεαρός και φιλόδοξος Κωνσταντίνος Πίττας. 1: Ο Ερμής κέρδισε 48 βαθμούς, αλλά τιμωρήθηκε με αφαίρεση 6 βαθμών και έτσι στην τελική βαθμολογία αναγράφονται 42 βαθμοί.
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
Αδελφοποιήσεις
Τον Μάιο του 2014, ο Ερμής Αραδίππου αδελφοποιήθηκε με την ομάδα Ερμής Ζωνιανών Κρήτης.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λάρνακας Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1958
Μεγάλοι δρόμοι (ταινία)
Το Μεγάλοι δρόμοι (εναλλακτικός τίτλος: Της φτώχιας τα κουρέλια) είναι μια δραματική ελληνική ταινία του 1953, σε σκηνοθεσία Γρηγόρη Γρηγορίου και σενάριο Ντίνου Δημόπουλου.
Πλοκή
Ένα μοναχοπαίδι φτωχών αγροτών πηγαίνει στην Αθήνα για να σπουδάσει γιατρός. Θα γνωρίσει και θα ερωτευθεί μια ορφανή κοπέλα που φιλοδοξεί να γίνει τραγουδίστρια. Ο πατέρας του νεαρού και η θεία της κοπέλας με την οποία και ζει αντιστρατεύονται τη σχέση τους. Τελικά πηγαίνουν να ζήσουν οι δυο τους σε μια πανσιόν μαζί με το νεογέννητο παιδί τους. Ζουν φτωχικά και με δυσκολίες επειδή ο νεαρός είναι άσημος γιατρός. Καβγαδίζουν μα τα ξαναβρίσκουν και πηγαίνουν να ζήσουν στο χωριό του γιατρού ευτυχισμένοι πλέον.
Παραγωγή
Στην ταινία εμφανίζονται η Μαρίκα Νίνου με τον Βασίλη Τσιτσάνη να ερμηνεύουν το τραγούδι "Φτώχεια που με κουρέλιασες". Στο τραγούδι αυτό οφείλεται και ο εναλλακτικός τίτλος της ταινίας, Της φτώχιας τα κουρέλια. Η ταινία κυκλοφόρησε από την εταιρεία Αφοί Περγάντη στις κινηματογραφικές αίθουσες τη σεζόν 1952-1953 και, κόβοντας 41.200 εισιτήρια, κατατάχθηκε στην 9η θέση ανάμεσα σε 22 ταινίες της ίδιας σεζόν.
Βιβλιογραφικές πηγές
Κατηγορία:Ελληνικές ταινίες Κατηγορία:Ταινίες του 1953 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες σε σκηνοθεσία Γρηγόρη Γρηγορίου Κατηγορία:Ταινίες σε σενάριο Ντίνου Δημόπουλου Κατηγορία:Ταινίες με μουσική σύνθεση Αργύρη Κουνάδη Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες
Αρσένιο Ερίκο
Ο Αρσένιο Παστόρ Ερίκο (Arsenio Pastor Erico, 30 Μαρτίου 1915 – 23 Ιουλίου 1977) ήταν Παραγουανός ποδοσφαιριστής, ο κορυφαίος στην ιστορία της χώρας του. Αγωνιζόταν στη θέση του κεντρικού επιθετικού και διέπρεψε με τη φανέλα της αργεντίνικης Ιντεπεντιέντε. Ένας από τους καλύτερους επιθετικούς όλων των εποχών, ψηφίστηκε 49ος καλύτερος ποδοσφαιριστής του 20ού αιώνα στις εκλογές της IFFHS.
Βιογραφία
Ο Αρσένιο Ερίκο γεννήθηκε στην Ασουνσιόν, πρωτεύουσα της πατρίδας του. Ο πατέρας του ήταν ιταλικής καταγωγής και δεν άργησε να τον κατευθύνει προς το ποδόσφαιρο και εντάχθηκε στα τμήματα υποδομής της τοπικής Νασιονάλ σε ηλικία 11 ετών. Έκανε το ντεμπούτο του στην πρώτη ομάδα σε ηλικία μόλις 15 ετών, το 1930. Το 1932 οι διοργανώσεις στην Παραγουάη σταμάτησαν λόγω του «Πολέμου του Τσάκο» και ο νεαρός Ερίκο εντάχθηκε σε μια ομάδα εθελοντών του Ερυθρού Σταυρού, η οποία έδινε φιλικούς αγώνες στην Αργεντινή και την Παραγουάη για να συγκεντρώσει χρήματα υπέρ των θυμάτων του πολέμου. Σε ένα σύνολο 26 αγώνων, που έγιναν σε διάφορες περιοχές της Αργεντινής και της Παραγουάης, η ομάδα του Ερίκο, έχασε μόλις τους επτά και οι επιδόσεις του δεν πέρασαν απαρατήρητες. Εντυπωσίασε τους ανθρώπους της Ιντεπεντιέντε και της Ρίβερ Πλέιτ με τους πρώτους να επιτυγχάνουν να εξασφάλισαν άμεσα τη μετεγγραφή του.
Είναι ο πρώτος σκόρερ όλων των εποχών στην Α' Κατηγορία Αργεντινής με 295 γκολ σε 332 αγώνες. Σε πρωταθλήματα πρώτης κατηγορίας σημείωσε συνολικά 331 τέρματα σε 372 αγώνες.
Ο Ερίκο δεν ευτύχησε να έχει επιτυχίες με την Εθνική Ομάδα της χώρας του. Φόρεσε τη φανέλλα της 56 φορές και πέτυχε 26 γκολ, αλλά κανείς από αυτούς τους αγώνες δεν ήταν σε μεγάλη διοργάνωση. Πριν το Παγκόσμιο Κύπελλο Ποδοσφαίρου 1938 του είχε προταθεί ένα πολύ μεγάλο χρηματικό ποσόν για να πολιτογραφηθεί Αργεντινός, αλλά είχε αρνηθεί.
Ήταν το είδωλο του Αλφρέδο Ντι Στέφανο. Η περιγραφή του Αργεντινού ίσως να είναι η πιο καλή μαρτυρία της ποδοσφαιρικής του παρουσίας: «Ο Ερίκο ήταν διαφορετικός από όλους, από όλα όσους είδα. Ένας αξιόλογος παίκτης. Όλα αυτά περιλαμβάνονται, χωρίς υπερβολή, στα πέντε γράμματα της λέξης ρήγμα. Για μένα, ζογκλέρ τσίρκου, καλλιτέχνης. Συγγνώμη, ένας υπέροχος καλλιτέχνης».
Τίτλοι και διακρίσεις
Ιντεπεντιέντε Νασιονάλ Ατομικές διακρίσεις
Εξωτερικοί σύνδεσμοι
Κατηγορία:Παραγουανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Εθνικής Παραγουάης Κατηγορία:Ποδοσφαιριστές Κλουμπ Νασιονάλ Κατηγορία:Ποδοσφαιριστές Κλουμπ Ατλέτικο Ουρακάν Κατηγορία:Ποδοσφαιριστές Πριμέρα Ντιβιζιόν Αργεντινής
853
Η τρέχουσα σελίδα αφορά το έτος 853 κατά το Γρηγοριανό ημερολόγιο
Θάνατοι
Κατηγορία:Έτη
Χουάν Γκουαϊδό
Ο Χουάν Γκουαϊδό (Juan Gerardo Guaidó Márquez, 28 Ιουλίου 1983-) είναι μηχανικός και πολιτικός από τη Βενεζουέλα, Πρόεδρος της Εθνοσυνέλευσης της χώρας του από τον Ιανουάριο του 2019 (εκλεγείς τον Δεκέμβριο του 2018). Από τις 11 Ιανουαρίου 2019 είναι μερικώς αναγνωρισμένος πρόεδρος της χώρας, καθώς οι Ένοπλες Δυνάμεις της χώρας χαρακτήρισαν την αυτοανακήρυξή του πραξικόπημα.
Σπουδές
Αποφοίτησε από το Καθολικό Πανεπιστήμιο Αντρές Μπέγιο το 2007 και είναι επαγγελματίας μηχανικός. Επίσης, ακολούθησε μεταπτυχιακές σπουδές στις Ηνωμένες Πολιτείες στο Πανεπιστήμιο Τζορτζ Ουάσιγκτον και στο Instituto de Estudios Superiores de Administración.
Συνδικαλιστική δράση και κομματική δραστηριότητα
Είναι μέλος του κόμματος Λαϊκή Θέληση (από το 2014 εθνικός συντονιστής του), έχοντας αναπτύξει συνδικαλιστική δράση από τα φοιτητικά του χρόνια, και υπηρετεί ως ομοσπονδιακός βουλευτής στην πολιτεία Βάργας.
Αυτοανακηρυγμένος Πρόεδρος της Βενεζουέλας
Αυτοανακηρύχθηκε μεταβατικός πρόεδρος της Βενεζουέλας στις 11 Ιανουαρίου 2019 από την Εθνοσυνέλευση με την ορκωμοσία του Νικολάς Μαντούρο για δεύτερη θητεία την οποία η Εθνοσυνέλευση κήρυξε παράνομη. Ως υπηρεσιακός πρόεδρος αναγνωρίστηκε από τις ΗΠΑ, τη Βραζιλία, το Πουέρτο Ρίκο, την Κολομβία, τη Χιλή και την Ελλάδα.
Συνελήφθη από άνδρες των μυστικών υπηρεσιών της SEBIN στις 13 Ιανουαρίου 2019 και τέθηκε υπό κράτηση. Απελευθερώθηκε έπειτα από τρία τέταρτα της ώρας. Ο Οργανισμός Αμερικανικών Κρατών καταδίκασε τη σύλληψή του.
Τον Δεκέμβριο του 2022 τρία από τα τέσσερα κύρια πολιτικά κόμματα της αντιπολίτευσης (Πρώτα η Δικαιοσύνη, Δημοκρατική Δράση και Μια Νέα Εποχή) υποστήριξαν και ενέκριναν μια μεταρρύθμιση για τη διάλυση της προσωρινής κυβέρνησης και τη δημιουργία μιας επιτροπής πέντε μελών για τη διαχείριση ξένων περιουσιακών στοιχείων, καθώς οι βουλευτές επεδίωκαν μια ενωμένη στρατηγική ενόψει των προεδρικών εκλογών που είχαν προγραμματιστεί για το 2024,δηλώνοντας ότι η προσωρινή κυβέρνηση απέτυχε να επιτύχει τους στόχους που είχε θέσει..
Προσωπική ζωή
Είναι παντρεμένος με τη Φαμπιάνα Ροσάλες και έχουν μία κόρη.
Εξωτερικοί σύνδεσμοι
Γκουαιδο Γκουαιδο
Επαρχία Φυλλίδας
thumb|150px|right|Το [[λιοντάρι της Αμφίπολης.]] thumb|150px|right|Το φαράγγι του [[Αγγίτης ποταμός|ποταμού Αγγίτη στο Σπήλαιο Αλιστράτης.]] thumb|150px|right|Γέφυρα του Αγγίτη στον [[Σ.Σ. Αγγίστας]] Η Φυλλίδα ήταν μια από τις τέσσερις επαρχίες του Νομού Σερρών μέχρι το 1997. Βρισκόταν στο ανατολικό άκρο των Σερρών, ανάμεσα στο Μενοίκιο και το Παγγαίο όρος. Πρωτεύουσα της επαρχίας ήταν η Νέα Ζίχνη (2.421 κάτ.). Σύμφωνα με την τελευταία απογραφή (2001) ο μεγαλύτερος οικισμός είναι η Αλιστράτη (2.764 κατ.) ακολουθούμενος από το Ροδολίβος (2.552 κατ.). Άλλοι μεγάλοι οικισμοί είναι οι Πρώτη (1.855 κατ.), Παλαιοκώμη (1.750 κατ.), Γάζωρος (1.666 κατ.), Δραβήσκος (1.660 κατ.) και Νέα Μπάφρα (1.004 κατ.).
Έλαβε το όνομά της από την αρχαία Φυλλίδα, που αποτελούσε τμήμα της ευρύτερης αρχαίας φυλετικής περιοχής της Ηδωνίδας, η οποία εκτεινόταν ανατολικά ως τον ποταμό Νέστο. Κατά τη μυθολογία, η Φυλλίδα ήταν ντόπια βασιλοπούλα που είχε δώσει για προίκα στο γιο του Θησέα την περιοχή αυτή.
Συνόρευε στα ανατολικά με τον νομό της Καβάλας και ήταν η μόνη επαρχία στον νομό που βρέχεται από θάλασσα. Η Επαρχία Φυλλίδας από το 2011 με το σχέδιο Καλλικράτης, έχει αποσπαστεί σε δύο δήμους: τον δήμους Νέας Ζίχνης και Αμφίπολης (με έδρα το Ροδολίβος).
Γεωγραφία
Το μεγαλύτερο μέρος της επαρχίας διασχίζει ο ποταμός Αγγίτης, παραπόταμος του ποταμού Στρυμόνα, ενώ ένα πολύ μικρό τμήμα της πεδιάδας της Δράμας ανήκει στην επαρχεία.
Η περιοχή του νέου δήμου Νέας Ζίχνης καλύπτει το βόρειο και βορειοανατολικό τμήμα της πρώην επαρχίας Φυλλίδος. Οι οικισμοί του δήμου ξεκινούν από το Μενοίκιο όρος (Σκοπιά, Αγριανή, Σφελινός), συνεχίζουν κατηφορίζοντας στους πρόποδές του (Αλιστράτη, Νέα Ζίχνη) και συνεχίζοντας απλώνονται στο βόρειο τμήμα της κοιλάδας του Αγγίτη ποταμού (Γάζωρος, Δραβήσκος, Θολός). Κατά την αρχαιότητα η περιοχή αποτελούσε μέρος της Θράκης και στις περιοχές του Δήμου κατοικούσαν διάφορα θρακικά φύλα, όπως οι Ηδωνοί (ιδρυτές της πόλης της Γαζώρου), οι Δόβηρες και οι Αγριάνες. Αρχαίες πόλεις της περιοχής του δήμου ήταν η Γάζωρος, η Ίχνα, η Μυρκινία, ο Δραβήσκος, ο Σφολενός. Το όνομα Ίχνα είναι παιονικό. Οι Ιχναίοι ήταν θρακικό φύλο που κατοικούσε γύρω από την περιοχή της σημερινής Νέας Ζίχνης. Η αυθεντική Ίχνα καταστράφηκε μάλλον από τους Βουλγάρους και ξαναχτίστηκε στους βυζαντινούς χρόνους σε πιο ασφαλή τοποθεσία, την σημερινή, μακρυά από την λίμνη του Αχινού και τον κάμπο. Στα οθωμανικά χρόνια ανήκε στον καζά των Σερρών στο Σαντζάκι της Θεσσαλονίκης και ονομαζόταν Ζίχνε - Zihne. Ενσωματώθηκε στο Ελληνικό κράτος την 29η Ιουνίου 1913 μαζί με την περιοχή των Σερρών.
Η Αλιστράτη είναι νεότερη της Ζίχνης, αν και στην περιοχή της έχουν βρεθεί ίχνη πρώιμης θρακικής αλλά και ρωμαϊκής κατοίκησης. Στην περιοχή της Αλιστράτης κατοικούσαν οι Δόβηρες και οι Ηδωνοί, θρακικά φύλα της περιοχής. Στην περίοδο της τελευταίας περιόδου της Οθωμανικής Αυτοκρατορίας η Αλιστράτη γνώρισε μεγάλη ανάπτυξη, η οποία οδήγησε σταδιακά στην πνευματική άνθηση με την ίδρυση σημαντικών εκπαιδευτηρίων, όπως η Κεντρική Ελληνική Σχολή Αλιστράτης και η Αστική Σχολή, η οποία διέθετε οικοτροφείο, παρθεναγωγείο, αρρεναγωγείο, βιβλιοθήκη ακόμη και τυπογραφείο και ως πνευματικό κέντρο της περιοχής, σε συνδυασμό με την Μονή Αγίας Κυριακής διαδραμάτισε σημαντικό ρόλο ενάντια στις προσπάθειες εκβουλγαρισμού της Ανατολικής Μακεδονίας κατά τον Μακεδονικό Αγώνα. Στα μέσα του 19ου αιώνα, η Αλιστράτη ήταν η έδρα της Μητρόπολης Φιλίππων, Δράμας και Ζιχνών. Ενσωματώθηκε στο Ελληνικό κράτος την 1η Ιουλίου του 1913 μαζί με την πόλη και την περιοχή της Δράμας.
Πάνω από το χωριό Σφελινός υπάρχουν ερείπια Ακρόπολης από την εποχή του Μεγάλου Αλεξάνδρου. Στην ευρύτερη περιοχή του οικισμού έχουν εντοπιστεί αρχαία ευρήματα. Ειδικότερα στη θέση Μέγας Αλέξανδρος, βόρεια του οικισμού, έχουν βρεθεί ερείπια κάστρου, καθώς και τάφοι με πλούσια κτερίσματα.
Σε απόσταση 6 χλμ. νοτιοδυτικά της Αλιστράτης, στη θέση Πετρωτό, βρίσκεται το γνωστό σπήλαιο Αλιστράτης που θεωρείται ένα από τα μεγαλύτερα της Ευρώπης και το φαράγγι του ποταμού Αγγίτη. Στην βόρεια πλευρά της Αλιστράτης μπορεί κανείς να επισκεφτεί τα αρχαία ορυχεία που λειτουργούσαν την εποχή του Μεγάλου Αλεξάνδρου και εξορύσσονταν σίδηρος, χαλκός, χρυσός και διάφορα πετρώματα για την βαφή των αγγείων. Στην Αλιστράτη λειτουργεί επίσης, ζωολογικός κήπος στο λόφο του Αγίου Κωνσταντίνου, ενώ η αρχιτεκτονική της πόλης είναι πλούσια με πλήθος νεοκλασικών και μακεδονίτικων κτηρίων.
Η Νέα Ζίχνη είναι επίσης έδρα της Ιεράς Μητροπόλεως Ζιχνών και Νευροκοπίου, η οποία περιλαμβάνει και ένα κομμάτι από την Περιφερειακή Ενότητα της Δράμας.
Τουριστικοί προορισμοί
Στην Φυλλίδα βρίσκονται αξιόλογοι οικοτουριστικοί προορισμοί είναι:
Παραπομπές
Φυλλιδας
Αλγόριθμος αναζήτησης
Στη θεωρητική πληροφορική, ένας αλγόριθμος αναζήτησης είναι ένας αλγόριθμος για την εύρεση ενός αντικειμένου με συγκεκριμένες ιδιότητες μεταξύ μιας συλλογής αντικειμένων. Τα αντικείμενα μπορεί είτε να βρίσκονται αποθηκευμένα ατομικά ως δεδομένα σε μια δομή δεδομένων, ή μπορεί να είναι στοιχεία ενός χώρου αναζήτησης προσδιορισμένου από μια μαθηματική παράσταση ή διαδικασία, όπως οι ρίζες μιας εξίσωσης με ακέραιες μεταβλητές, ή ένας συνδυασμός των δύο, όπως οι κύκλοι Hamilton ενός γράφου.
Για περιοχές αναζήτησης
Αλγόριθμοι που αναζητούν λύση σε ένα προσδιορισμένο χώρο χρησιμοποιούνται συχνά σε προβλήματα ικανοποίησης περιορισμών, που στόχο έχουν να βρουν ένα σύνολο απονομής τιμών σε συγκεκριμένες μεταβλητές, που θα ικανοποιήσει συγκεκριμένες μαθηματικές ισότητες ή ανισότητες. Τέτοιοι αλγόριθμοι χρησιμοποιούνται επίσης όταν στόχος είναι η εύρεση μιας απονομής τιμών που θα μεγιστοποιήσουν ή ελαχιστοποιήσουν μια συγκεκριμένη συνάρτηση αυτών των μεταβλητών. Σ' αυτήν την κλάση αλγορίθμων συμπεριλαμβάνονται οι τυφλής αναζήτησης (brute-force search) και διάφοροι ευρετικοί που εκμεταλλεύονται μερικές πληροφορίες για για τη δομή του χώρου αναζήτησης.
Μια σημαντική υποκλάση είναι οι μέθοδοι τοπικής αναζήτησης που βλέπουν τα στοιχεία του χώρου αναζήτησης ως κορυφές ενός γραφήματος, με ακμές ορισμένες από ένα σύνολο ευρετικών που εφαρμόζονται στην περίπτωση, και σαρώνουν τον χώρο κινούμενες από στοιχείο σε στοιχείο μέσω των ακμών, για παράδειγμα όπως συμβαίνει σε μια στοχαστική αναζήτηση. Αυτή η κατηγορία περιλαμβάνει μια μεγάλη ποικιλία γενικών μεταευρετικών μεθόδων, όπως είναι οι γενετικοί αλγόριθμοι.
Αυτή η κλάση περιλαμβάνει επίσης διάφορους αλγόριθμους αναζήτησης δέντρων, που βλέπουν τα στοιχεία σαν κορυφές δέντρων και διατρέχουν το δέντρο σύμφωνα με μια συγκεκριμένη διάταξη. Παραδείγματα είναι εξαντλητικές μέθοδοι, όπως η αναζήτηση κατά βάθος και η αναζήτηση κατά πλάτος, καθώς επίσης και διάφορες βασισμένες στην ευρετική. Σε αντίθεση με τις γενικά μεταευρετικές μεθόδους, που στην καλύτερη περίπτωση λειτουργούν πιθανοτικά, πολλές από αυτές τις μεθόδους αναζήτησης δέντρων εγγυημένα βρίσκουν την ακριβή ή βέλτιστη λύση, δοθέντος κατάλληλου χρόνου.
Μια άλλη σημαντική υποκλάση αποτελείται από αλγόριθμους που εξερευνούν το δέντρο παιχνιδιού ενός παιχνιδιού με πολλαπλούς παίκτες, όπως το σκάκι ή το τάβλι, του οποίου οι κορυφές αποτελούνται από όλες τις δυνατές καταστάσεις στις οποίες θα μπορούσε να μεταβεί το παιχνίδι από την παρούσα κατάσταση. Ο στόχος σ' αυτά τα προβλήματα είναι η εύρεση των κινήσεων που θα παρέχουν την μεγαλύτερη πιθανότητα νίκης, λαμβάνοντας υπόψη όλες τις πιθανές κινήσεις του αντιπάλου. Παρόμοια προβλήματα απαντώνται όταν άνθρωποι ή μηχανές πρέπει να πάρουν διαδοχικές αποφάσεις, των οποίων τα αποτελέσματα δεν εξαρτώνται από έναν, όπως συμβαίνει στην καθοδήγηση ρομπότ ή στο marketing, στον οικονομικό ή στρατιωτικό σχεδιασμό. Αυτό το είδος προβλήματος έχει μελετηθεί εκτεταμένα στο πλαίσιο της τεχνητής νοημοσύνης. Ένα παράδειγμα αλγόριθμου αυτής της κλάσης είναι ο αλγόριθμος Α*.
Για υποδομές δοσμένης δομής
Ο όρος συνδυαστική αναζήτηση χρησιμοποιείται γενικά για αλγόριθμους που αναζητούν σε μια συγκεκριμένη υποδομή μιας διακριτής δομής, όπως ο γράφος, η συμβολοσειρά, μια πεπερασμένη ομάδα. Ο όρος συνδυαστική βελτιστοποίηση χρησιμοποιείται τυπικά όταν στόχος είναι η εύρεση της υποδομής εκείνης για την οποία μεγιστοποιείται ή ελαχιστοποιείται η τιμή μιας παραμέτρου. (Επειδή η υποδομή συνήθως αναπαρίσταται στον υπολογιστή από ένα σύνολο ακεραίων μεταβλητών με περιορισμούς, αυτά τα προβλήματα μπορούν να ειδωθούν ως ειδικές περιπτώσεις ικανοποίησης περιορισμών ή διακριτής βελτιστοποίησης. Αλλά συνήθως εκφράζονται και λύνονται με μια πιο αφηρημένη σκοπιά, χωρίς να γίνεται εκτενής αναφορά στην αναπαράσταση των δεδομένων).
Μια σημαντική και αρκετά μελετημένη υποκλάση είναι οι αλγόριθμοι γράφων, συγκεκριμένα οι αλγόριθμοι διαπέρασης γράφων, για την εύρεση συγκεκριμένων υποδομών ενός γράφου, όπως οι υπογράφοι, τα μονοπάτια, οι κύκλοι, κλπ. Παραδείγματα περιλαμβάνουν τον αλγόριθμου του Dijkstra, του Kruskal και του Prim.
Μια ακόμη σημαντική υποκλάση είναι οι αλγόριθμοι αναζήτησης συμβολοσειρών, που αναζητούν μοτίβα μέσα σε συμβολοσειρές.
Αναζήτηση ακρότατου συνάρτησης
Το 1953, ο J. Kiefer επινόησε την αναζήτηση Fibonacci που μπορεί να χρησιμοποιηθεί για την εύρεση του μέγιστου μιας μονοκόρυφης συνάρτησης, η οποία βρίσκει πολλές εφαρμογές στην επιστήμη υπολογιστών.
Για κβαντικούς υπολογιστές
Υπάρχουν επίσης μέθοδοι αναζήτησης σχεδιασμένοι για κβαντικούς υπολογιστές, όπως ο αλγόριθμος του Grover, που θεωρητικά είναι ταχύτερες από την γραμμική ή τυφλή αναζήτηση, ακόμα και χωρίς τη βοήθεια δομών δεδομένων ή ευρετικών.
851
Η τρέχουσα σελίδα αφορά το έτος 851 κατά το Γρηγοριανό ημερολόγιο
Θάνατοι
Κατηγορία:Έτη
Μαλβίλ
Οι κάτοικοί του είναι γνωστοί ως Μαλβιλουά (γαλλικά: Malevillois).
Εξωτερικοί σύνδεσμοι
Κατηγορία:Κοινότητες του Αβερόν
Αυριανή (εφημερίδα)
Η Αυριανή ήταν απογευματινή καθημερινή πολιτική εφημερίδα που εκδιδόταν στην Αθήνα και κυκλοφορούσε πανελλαδικά. Κατά τη δεκαετία του 1980 και το πρώτο μισό της δεκαετίας του 1990 ήταν ανάμεσα στις κορυφαίες σε πωλήσεις εφημερίδες, μερικές φορές ξεπερνώντας και Τα Νέα, που παραδοσιακά κατείχαν την πρώτη θέση.
Η εφημερίδα χαρακτηρίστηκε από μεταπτώσεις στην πολιτική της γραμμή, ξεκινώντας ως έντυπο φιλικό που υποστήριζε ανοιχτά το ΠΑΣΟΚ και καταλήγοντας στο πλευρό του Κώστα Καραμανλή και του Αλέξη Τσίπρα, και από άκρως επιθετική κριτική προς δημόσια πρόσωπα, φτάνοντας ακόμα και στη διάδοση πλαστών ειδήσεων. Ο χαρακτήρας αυτός περιγράφεται από το νεολογισμό «αυριανισμός», που χαρακτηρίζει τον ακραίο λαϊκισμό στον Τύπο.
Τον Οκτώβριο του 2012 η εφημερίδα έκλεισε, μετά από επίσχεση εργασίας απλήρωτων εργαζομένων και πτώχευση. Έναν χρόνο αργότερα, τον Νοέμβριο του 2013, ο Γιώργος Κουρής κυκλοφόρησε την Kontra News ως συνέχεια της Αυριανής.
Ιστορία
Η εφημερίδα κυκλοφόρησε στην Αθήνα τον Μάρτιο του 1980 από τα αδέλφια Γιώργο και Μάκη Κουρή, παλαιότερα εκδότες τοπικών εντύπων στην Κεφαλονιά. Τους πρώτους τρεις μήνες της κυκλοφορίας της δεν διανεμόταν μαζί με τις άλλες εφημερίδες και είχε σχεδόν μηδαμινή κυκλοφορία, η οποία δεν περιλαμβάνεται στα στοιχεία της Ένωσης Ιδιοκτητών Ημερησίων Εφημερίδων Αθηνών (ΕΙΗΕΑ).
Η κυκλοφορία της εκτινάχθηκε στα 50.000 φύλλα ημερησίως τον Ιούλιο του 1980, κατά κύριο λόγο επειδή τον μήνα εκείνο λόγω απεργίας των τυπογράφων κυκλοφορούσαν μόνο τρεις εφημερίδες: τα κομματικά έντυπα της Αριστεράς Ριζοσπάστης και Αυγή και η Αυριανή, το συντακτικό και τεχνικό προσωπικό της οποίας δεν ανήκε στις αντίστοιχες συνδικαλιστικές ενώσεις. Η τιμή της εφημερίδας ήταν 5 δραχμές, όταν οι υπόλοιπες πωλούνταν στις 15 δρχ.
Η τότε κυβέρνηση Ράλλη προσπάθησε να περιορίσει την εφημερίδα απαγορεύοντας την πώλησή της σε μειωμένη τιμή και προβάλλοντας εμπόδια στη λειτουργία της, όπως τον αποκλεισμό των συντακτών της από τις καθιερωμένες ενημερώσεις των δημοσιογράφων. Το αποτέλεσμα ήταν η Αυριανή να ξεκινήσει μια ασυνήθιστη επίθεση στη Νέα Δημοκρατία, με πρωτόγνωρο για την εποχή ύφος, με αποκορύφωμα καταγγελίες για φοροδιαφυγή της συζύγου του τότε πρωθυπουργού και για κακοδιαχείριση από τον τότε Πρόεδρο της Δημοκρατίας Κωνσταντίνο Καραμανλή δωρεάς της Χριστίνας Ωνάση προς το Ελληνικό Πολεμικό Ναυτικό. Για τις καταγγελίες αυτές, ασκήθηκαν διώξεις εναντίον των αδελφών Κουρή, ως εκδοτών της Αυριανής, οι οποίοι τελικά καταδικάστηκαν σε φυλάκιση για συκοφαντία. Ο Μάκης Κουρής οδηγήθηκε στη φυλακή, αλλά ο Γιώργος Κουρής διέφυγε στο εξωτερικό, από όπου επέστρεψε μετά την άνοδο του ΠΑΣΟΚ στην εξουσία και την απαλλαγή του ίδιου και του αδελφού του από τα αδικήματα.
Από τις εκλογές του 1981, η εφημερίδα ταυτίστηκε ολοκληρωτικά με συγκεκριμένη ομάδα στελεχών του ΠΑΣΟΚ και κυρίως με τον Μένιο Κουτσόγιωργα, σε σημείο που να θεωρείται η προσωπική του εφημερίδα.
thumb|300px|Το πρωτοσέλιδο της Αυριανής μετά τη νίκη του ΠΑΣΟΚ στις εκλογές του 1981 Από τη στιγμή που το ΠΑΣΟΚ ανέλαβε την εξουσία το 1981, η Αυριανή υιοθέτησε το σύνθημα: «Η εφημερίδα που εξευτέλισε μια κυβέρνηση και γκρέμισε ένα σάπιο καθεστώς 50 χρόνων». Τέσσερα χρόνια αργότερα και με αφορμή την εκλογή στο αξίωμα του Προέδρου της Δημοκρατίας του Χρήστου Σαρτζετάκη αντί του Κωνσταντίνου Καραμανλή, το άλλαξε σε: «Η εφημερίδα που γκρέμισε τον Καραμανλισμό». Πολλά χρόνια αργότερα, το σύνθημά της άλλαξε ξανά σε: «Ανεξάρτητη πολιτική εφημερίδα».
Στο συγκρότημα των αδελφών Κουρή προστέθηκαν στη συνέχεια και άλλες πολιτικές, αθλητικές και καλλιτεχνικές εφημερίδες (ανάμεσά τους και η Αυριανή Μακεδονίας-Θράκης, μια έκδοση της Αυριανής στη Θεσσαλονίκη με ανεξάρτητο περιεχόμενο από την έκδοση της Αθήνας), ενώ στη συνέχεια επεκτάθηκε και στο χώρο των ηλεκτρονικών μέσων ενημέρωσης. Στις αρχές της δεκαετίας του 1990, ο Μάκης Κουρής αποχώρησε από το εκδοτικό συγκρότημα.
Ο αυριανισμός
Η εφημερίδα επωφελήθηκε από τις ικανότητες του Κυριάκου Διακογιάννη στον εκφραστικό τομέα. Η Αυριανή είχε γενικά το ρόλο του δημόσιου κατήγορου επικρίνοντας δριμύτατα κατά καιρούς την κυβέρνηση και συγκεκριμένους υπουργούς, αλλά ουδέποτε απέκρυψε τις στενές σχέσεις της με ηγετικά στελέχη του ΠΑΣΟΚ. Το φαινόμενο αυτό έγινε γνωστό ως «αυριανισμός», έχοντας λάβει και πολιτική διάσταση, ως έκφραση μιας τάσης στελεχών και οπαδών του ΠΑΣΟΚ. Το σκληρό και επιθετικό ύφος της εφημερίδας και η πρωτοφανής εκδοτική επιτυχία της προκάλεσαν πολλές συζητήσεις και αντιπαραθέσεις στους κόλπους των μελετητών της ελληνικής πολιτικής. Μερικοί αντιμετώπισαν το φαινόμενο του αυριανισμού ως ένδειξη εκφασισμού εντελώς βλαβερού για τον ελληνικό δημόσιο βίο.
Πριν από τις εκλογές του 1985, η εφημερίδα δημοσίευσε στην πρώτη σελίδα φωτογραφία του τότε αρχηγού της αξιωματικής αντιπολίτευσης Κωνσταντίνου Μητσοτάκη, παρουσιάζοντάς τον ψευδώς ως συνεργάτη των Ναζί επί Κατοχής, κάτι που προκάλεσε ένταση στο πολιτικό σκηνικό. Τον μήνα εκείνο (Μάιος 1985), η Αυριανή έφτασε στην κορυφαία στιγμή της κυκλοφορίας της, καθώς κατά μέσο όρο κάθε μέρα πουλούσε 243.534 φύλλα (116.653 σε Αθήνα-Πειραιά και 126.881 στην υπόλοιπη Ελλάδα), από τα υψηλότερα νούμερα της ιστορίας του αθηναϊκού Τύπου.
Τα επόμενα χρόνια δεν περιορίστηκε σε επιθέσεις προς πολιτικά πρόσωπα, αλλά και σε πρόσωπα από τον καλλιτεχνικό χώρο, όπως ο Λάκης Λαζόπουλος, ο Αλέξανδρος Ιόλας, ο Λουκιανός Κηλαηδόνης κ.ά., ενώ εξαπέλυσε δριμεία επίθεση σε βάρος του Μάνου Χατζιδάκι. Μάλιστα ζητούσε από τους αναγνώστες της να προσκομίσουν στοιχεία στην εφημερίδα «για το ποιόν του συνθέτη». Στην περίπτωση του Λαζόπουλου, οι αποκαλύψεις της Αυριανής για στρατιωτικό «τρελόχαρτο», ανάγκασαν τον καλλιτέχνη να κάνει τη στρατιωτική θητεία του.
Στα τέλη του 1994, ο εκδότης της εφημερίδας προσπάθησε να πάρει σημαντικό δάνειο από την Εθνική Τράπεζα, αλλά το αίτημά του δεν έγινε δεκτό. Το φθινόπωρο του 1995 δημοσίευσε στην πρώτη της σελίδα φωτογραφίες της Δήμητρας Λιάνη σε ιδιωτικές της στιγμές, ενώ από την περίοδο εκείνη και μετά ο ευρύτερος χώρος του ΠΑΣΟΚ άρχισε να αποστασιοποιείται από την εφημερίδα.
Μετά το 2000
Την περίοδο μετά το 2000, η εφημερίδα παρουσιάστηκε αποστασιοποιημένη από το ΠΑΣΟΚ και την ηγεσία του, ορισμένες φορές βαλλοντας κατά του πολιτικού συστήματος γενικότερα, ενώ άλλες φορές υποστηρίζοντας τις κυβερνητικές επιλογές και τον ίδιο τον Κώστα Καραμανλή προσωπικά κατά την διάρκεια της πρωθυπουργίας του. Ενίοτε φαίνονταν να παρέχει στήριξη σε ανερχόμενα πολιτικά σχήματα, όπως το τότε ΚΕΠ του Δημήτρη Αβραμόπουλου, ενώ δεν έλειψαν και οι αντισημιτικοί τίτλοι.
Οι εργαζόμενοι της εφημερίδας, ακολουθώντας το παράδειγμα των συναδέλφων τους στον τηλεοπτικό σταθμό Alter Channel, πέρασαν σε επίσχεση εργασίας. Ο λόγος ήταν ο ίδιος με αυτόν των συναδέλφων τους στο Alter, να πάρουν τα δεδουλευμένα τους. Η απεργία συνεχίστηκε και μετά τον Οκτώβριο του 2012, όταν ο Γιώργος Κουρής κήρυξε πτώχευση και έκλεισε την εφημερίδα. Ωστόσο, έναν χρόνο αργότερα, τον Νοέμβριο του 2013, ο Κουρής κυκλοφόρησε στη θέση της Αυριανής την Kontra News.
Εξωτερικοί σύνδεσμοι
Κατηγορία:Πρώην εφημερίδες στην ελληνική γλώσσα Κατηγορία:Πρώην εφημερίδες με τόπο έκδοσης την Αθήνα Κατηγορία:Ιστορικές ελληνικές εφημερίδες Κατηγορία:Kouris Media Group
Μ. Ρ. Ρατζαγκοπάλ
Ο '''Μ. Ρ. Ρατζαγκοπάλ''' (γεννήθηκε στις 23 Σεπτεμβρίου 1947) είναι Ινδός γιατρός και πρωτοπόρος της παρηγορητικής φροντίδας. Είναι ιδρυτής της Pallium India, μιας μη κυβερνητικής οργάνωσης με έδρα τη Κεράλα της Ινδίας. Συχνά αναφέρεται ως ο 'πατέρας της παρηγορητικής φροντίδας στην Ινδία' ως τιμή για την σημαντική του συνεισφορά σε αυτόν το τομέα της ιατρικής στην Ινδία. Το 2018, η Ινδική κυβέρνηση τον τίμησε με το βραβείο Πάντμα Σρι.
Κερκυραϊκός
Ο Κερκυραϊκός χορός είναι δημοτικό τραγούδι και χορός που χορεύεται στην Κέρκυρα.
Ο χορός λέγεται και ρούγα, καθώς και πέρδικα, από τα λόγια του τραγουδιού που τον συνοδεύει. Ο κερκυραϊκός χορός χαρακτηρίζεται από ελαφράδα, χάρη και έντονο λυρικό στοιχείο. Χορεύεται σε ζευγάρια που έχουν μέτωπο προς τη φορά του χορού. Μπορεί επίσης να αρχίσει από απλό κύκλο και να μετασχηματιστεί σε ζευγάρια. Τα πόδια είναι στην προσοχή. Τα ζευγάρια συνδέουν το μέσα χέρι τους με λαβή Καλαματιανού και το φέρνουν λυγισμένο στο ύψος και κοντά στον ώμο. Το άλλο χέρι το τοποθετούν σε μεσολαβή. Μπροστά από τα ζευγάρια και σε απόσταση 2-3 μέτρων μπαίνει ο πρωτοχορευτής ή ζευγάρι πρωτοχορευτών με την πλάτη προς τη φορά του χορού. Ο χορός αποτελείται από 12 βήματα. Ο κορυφαίος εκτελεί όλα τα βήματα με την πλάτη στραμένη προς τη φορά. Ποικίλει τον χορό με βήματα σταυρωτά, στροφές, καθίσματα και τον αρχίζει από το αριστερό πόδι.
Αναφορά
Κατηγορία:Ελληνικοί χοροί Κατηγορία:Πολιτισμός στην Κέρκυρα
Μ. Ρ. Ρατζαγκοπάλ
Οι προσπάθειες του Ρατζαγκοπάλ συνέβαλαν στην τροποποίηση του Νόμου περί Ναρκωτικών Φαρμάκων και Ψυχοτροπικών Ουσιών της Ινδίας το 2014, καθώς και στην εφαρμογή του. Αυτό αποτέλεσε σημαντικό βήμα στην μείωση του μη αναγκαίου πόνου και επέτρεψε σε εκατομμύρια άτομα να έχουν πρόσβαση σε θεραπεία για τον πόνο. Ήταν ο κύριος υποκινητής στη δημιουργία του Εθνικού Προγράμματος Παρηγορητικής Φροντίδας που ξεκίνησε η Ινδική κυβέρνηση. Το 2014, ο Ρατζαγκοπάλ βραβεύτηκε με το Βραβείο Άλισον ντες Φόργκες για τον Εξαιρετικό Ακτιβισμό, σε αναγνώριση των ακούραστων αγώνων του στο δικαίωμα των ασθενών να ζήσουν και να πεθάνουν με αξιοπρέπεια.
854
Η τρέχουσα σελίδα αφορά το έτος 854 κατά το Γρηγοριανό ημερολόγιο
Θάνατοι
Κατηγορία:Έτη
Ρουπικάπρα
Η Ρουπικάπρα (Rupicapra) είναι γένος της υποοικογένειας των Αιγωδών τα οποία αποκαλούνται και "σαμουά".
Δύο είδη διακρίνονται: το αγριόγιδο (Rupicapra rupicapra), το οποίο είναι γηγενές των ορεινών ζωνών της Ευρώπης, της Τουρκίας και του Καυκάσου, και το αγριόγιδο των Πυρηναίων (Rupicapra pyrenaica), το οποίο απαντάται αποκλειστικά στα Πυρηναία. Μια έρευνα του 2014 από το Πανεπιστήμιο Durham ανακάλυψε ότι αυτές οι κατσίκες συρρικνώνεται σε μέγεθος, λόγω της υπερθέρμανσης του πλανήτη και των κλιματικών αλλαγών.
Παραπομπές
Κατηγορία:Βοοειδή Κατηγορία:Αιγώδη Κατηγορία:Θηλαστικά της Ευρώπης
Σκηνογραφία
Με τον όρο σκηνογραφία εννοείται η τέχνη της δημιουργίας του περιβάλλοντος και της ατμόσφαιρας μιας σκηνής, σε παράσταση θεάτρου, όπερας, μπαλέτου ή άλλων ερμηνευτικών τεχνών. Περιλαμβάνει τη σχεδίαση των σκηνικών, του φωτισμού, του ήχου και της ενδυμασίας των ερμηνευτών και ερμηνευτριών. Η λέξη εμφανίζεται και ορίζεται για πρώτη φορά στο έργο Ποιητική του Αριστοτέλη.
Ιστορία
Με τον όρο σκηνογράφοι ο Αντόνιο Καΐμι περιγράφει το 1862, μια κατηγορία καλλιτεχνών που ασχολούνταν με τις «pittura scenica e l'architettura teatrale», έχοντας στον νου του ως πρότυπό τους τον αρχιτέκτονα, σχεδιαστή και ζωγράφο Φερντινάντο Γκάλλι-Μπιμπιένα, ο οποίος μεταξύ άλλων ζωγράφιζε οροφές ή και τοίχους δίνοντάς τους την ψευδαίσθηση του τριδιάστατου χώρου (quadratura). Ο Καΐμι αποκαλεί αυτή την τέχνη Arte scenografica («σκηνογραφική τέχνη») και σημειώνει ότι απαιτούσε ιδιοφυή μηχανικό η δημιουργία κινητών σκηνικών ή της ψευδαισθήσεως διαφορετικών περιβαλλόντων. Γενικότερα η οικογένεια Γκάλλι ντα Μπιμπιένα είχε παράδοση στη σκηνογραφική τέχνη από την Μπολόνια του ύστερου 17ου αιώνα, που εξαπλώθηκε στη βόρεια Ιταλία και από εκεί στην Αυστρία και στη Γερμανία. Μια άλλη μεγάλη οικογένεια γνωστή για τη θεατρική σκηνογραφία ήταν οι Κουάλιο (Quaglio).
Ο Καΐμι αναφέρει και άλλους σκηνογράφους του β΄ μισού του 18ου αιώνα και των αρχών του 19ου, που εργάσθηκαν κυρίως στη Λομβαρδία, όπως τους: Μπερναρντίνο και Γκασπάρε Γκαλλιάρι, Πασκουάλε Κάννα, Πιέτρο Γκοντσάγκα, Πάολο Λαντριάνι, Αλεσσάντρο Σανκουίρικο, Κάρλο Φερράρι, Φιλίππο Περόνι, καθώς και τους αδελφούς Μόφτα της Μόντενα. Μια επισκόπηση της επηρεασμένης από τους Ιταλούς σκηνογραφίας μέχρι το 1800 παρατέθηκε από τον Λαντριάνι το 1830.
Φράγκο Λίχτενσταϊν
Το Φράγκο (Frank, στον πληθυντικό: Franken) αποτελεί το νόμισμα του Λίχτενσταϊν από το 1920. Για τις συναλλαγές χρησιμοποιείται νόμιμα το ελβετικό φράγκο, καθώς το κρατίδιο βρίσκεται σε τελωνειακή και νομισματική ένωση με την Ελβετία. Με βάση τη συμφωνία του 1980 ανάμεσα στην Ελβετία και στο Λίχτενσταϊν επιτρέπεται στο δεύτερο να παράγει ελβετικά φράγκα σε κέρματα, όχι όμως και να εκδίδει τραπεζογραμμάτια. .
Προηγούμενα νομίσματα
Το Λιχτενστάιν χρησιμοποιούσε την αυστριακή κορόνα (Krone και Heller ως το 1920 . Λόγω του γεγονότος ότι η κορόνα δεν ήταν σταθερή, άλλαξε νόμισμα και υιοθέτησε το ελβετικό φράγκο.
Τα κέρματα του Λίχτενσταϊν είναι τόσο σπάνια, ώστε στην πραγματικότητα δεν κυκλοφορούν και δεν έχουν εκδοθεί καθόλου τραπεζογραμμάτια, με εξαίρεση των 3 έκτακτων εκδόσεων των "Heller" το 1920. Τα περισσότερα από τα κέρματα του φράγκου Λίχτενσταϊν έχουν ίση ποσότητα πολύτιμου μετάλλου με το ελβετικό φράγκο, με εξαίρεση αυτά που παρήχθησαν στα τέλη της δεκαετίας του 1980 και στη δεκαετία του 1990.
Ο μεγαλύτερος αριθμός κερμάτων που παρήχθησαν ήταν το 1 φράγκο του 1924. Το 1988 παρήχθησαν φράγκα για την επέτειο συμπλήρωσης των 50 ετών της βασιλείας του Πρίγκιπα Φραντς Γιόζεφ Β΄. Επίσης, νομίσματα των 10 φράγκων κόπηκαν το 1990 με αφορμή την ανάρρηση στο θρόνο του Πρίγκιπα Χανς Άνταμ Β΄.
Παραπομπές
Φραγκο Κατηγορία:Νομίσματα της Ευρώπης